eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo de eo eo lt eo eo eo fr eo
Esperanto estas lingvo kiu plifaciligas komunikadon inter homoj el diversaj partoj de la mondo. Per Esperanto facilas ekhavi amikojn tutmonde.
Esperanto estas uzata de homoj disigitaj en ĉ 120 landoj. Ĝi estas tre ŝatata lingvo de miloj da homoj en Azio, Afriko, Ameriko kaj Eŭropo.
La bazon de Esperanto kreis L.L. Zamenhof, lingvotalenta okulkuracisto, kiu volis helpi al homoj facile komuniki kaj amikiĝi trans la landlimoj.
Esperanto evoluas simile kiel aliaj lingvoj. Ĝi estas uzata i.a. dum internaciaj seminarioj kaj festoj, en interreto kaj en plurlingvaj familioj.
Lingvo kiu sentiĝas natura
Estas agrable paroli, skribi kaj kanti en Esperanto. Muzikgrupoj kaj verkistoj el diversaj landoj volonte uzas Esperanton en siaj verkoj.
La gramatiko de Esperanto estas klara kaj preskaŭ tute sen esceptoj. El unu vortradiko eblas facile krei multajn vortojn per vortfinaĵoj kaj afiksoj (antaŭ- kaj postsilaboj).
Relative facila kaj justa lingvo
Estas kutime relative facile lerni Esperanton. Alia avantaĝo estas ke neniu popolo havas grandan lingvan aŭ psikologian superregon kiam Esperanto estas uzata.
Ĉiuj estas bonvenaj lerni Esperanton kaj konsideri ĝin sia lingvo. Uzado de Esperanto ofte kreas scivolemon ankaŭ pri aliaj lingvoj.
Lingvo kiu funkcias kiel ponto
Por povi rekte kaj facile paroli kun homoj en aliaj landoj, multe helpas havi komunan lingvon. Esperanto estas tre taŭga por interkultutaj kontaktoj.
La naturaj lingvoj estas kiel belaj sed malfacile alireblaj naturregionoj. Esperanto estas kiel agrabla parko kie ĉiuj kiuj volas povas facile promeni.
Lingvo por la estonteco kaj nun
Esperanto estas lingvo por la estonteco, sed jam hodiaŭ eblas uzi ĝin en pluraj manieroj kaj ekhavi novajn amikojn en multaj landoj.
Ĉi tie vi povas legi pri Esperanto, aŭskulti la lingvon, vidi filmon pri ĝi, legi personajn rakontojn ktp. Pli pri la paĝaro troviĝas sub Prie.
Lernado de Esperanto kondukis min al nova mondoparto
Trinh Hong Hanh, Vietnamio
Esperanto montris al mi novan rigardon al la mondo
© 2016 esperanto-info.org Ĉiuj rajtoj rezervitaj.